
Komponist  som  kirkefader? 


Nils  Holger  Petersen 

Komponist  som  kirkefader?  Reception,  autoritet 
og  autenticitet  i Vestens  (kristne)  kulturhistorie 

Afskedsforelæsning  fredag  d.  30.  september  2016,  kl.  14.15,  Det 
Teologiske  Fakultet 

Udgangspunktet  for  min  forelæsning  er  to  teologiske  udtalelser  om 
berømte  komponister  i det  tyvende  århundrede,  der  tilsyneladende 
udpeger  disse  som  autoritative  kirkelige  figurer.  Mest  velkendt  er 
nok  betegnelsen  af  Johann  Sebastian  Bach  (1685-1750)  som  den 
"femte  evangelist”.  Det  synes  at  være  blevet  en  bredt  refereret  op- 
fattelse, som  regel  uden  angivelse  af  dens  ophav,  hvilket  tydeligt 
fremgår,  om  man  søger  på  ”den  femte  evangelist”  eller  lignende 
udtryk  på  internettet.  Tanken  har  - muligvis  først  - været  formule- 
ret af  den  svenske  ærkebiskop  og  modtager  af  Nobels  fredspris 
Nathan  Soderblom.1 


lFrank  Burch  Brown  skriver  (lidt  vagt),  at  betegnelsen  kan  spores  fra  Philipp 
Spitta  til  Albert  Schweitzer.  Se  Frank  Burch  Brown,  Good  Taste,  Bad  Taste,  and 
Christian  Taste:  Aesthetics  in  Religious  Life  (Oxford  University  Press  2000),  s. 
272n8.  Andreas  Loewe,  Johann  Sebastian  Bach’s  St  John  Passion  (BWV 245):  A 
Theological  Commentary  (Brill  2014),  s.  3 citerer  Albert  Schweitzer  for  ud- 
talelsen at  Bach  var  “the  great  German  mystic”,  og  Nathan  Soderblom  (1866- 
1931)  for  i sin  Christian  Fellowship  at  have  skrevet  “If  I were  asked  for  a fifth 
Gospel  I should  not  hesitate  to  name  the  interpretations  of  the  secret  of  the  re- 
demption  that  reached  its  climax  in  Johann  Sebastian  Bach”.  Staffan  Runestam 
citerer  sætningen  "Frågar  man  mig  efter  ett  femte  evangelium,  så  tvekar  jag  icke 
att  namna  den  fralsningshistoriens  tolkning,  som  nått  sin  hojdpunkt  i Johann  Se- 
bastian Bach”  som  tidligst  bevidnet  i et  manuskript  til  et  foredrag  holdt  i Vad- 
stena, d.  5.  august  1919.  Se  Staffan  Runestam,  Katalog  over  Nathan  Soderbloms 
efterlåmnade  papper  i Uppsala  universitetsbibliotek  (Uppsala  2010), 
http://www.ub.uu.se/digitalAssets/212/212034  soderblom-hela-manus-o-hand- 
l.pdf  (set  26.  sept.  2016). 

Et  ganske  anderledes  tilfælde  er  Karl  Barths  diskussion  af  Wolf- 
gang Amadeus  Mozart  (1756-91)  som  en  slags  alternativ  eller  uæg- 
te "kirkefader”  i tredje  bind  af  de  fire  bind  om  skabelseslæren  i 
hans  Kirchliche  Dogmatik.  Her  drejer  det  sig  om  en  udførligt  udfol- 
det teologisk  fremstilling,  udgivet  i 1950,  om  intethedens  problem, 
Das  Nichtige.  Det  drejer  sig  om  den  problematik,  der  oftest  går  un- 
der navnet  theodicé-problemet,  altså  hvordan  Guds  godhed  og  al- 
magt kan  forsvares  overfor  en  anklage  om  det  ondes  tilstedeværelse 
i verden.  Problemet  er  fundamentalt  og  i sin  paradokse  grundform 
vanskeligt  at  udrede.  Jeg  skal  kun  nævne,  at  det  er  blevet  diskuteret 
igennem  årtusinder,  fra  Jobs  Bog  i Det  Gamle  Testamente,  gennem 
Augustins  tanker  om  det  onde  som  fravær  af  skabelse  - noget  der 
synes  at  ligge  bag  Barths  formulering  om  Das  Nichtige,  intetheden 
eller  det  tomme  - og  videre  over  Luthers  tanke  om  den  skjulte  Gud, 
Leibniz’  tanker  om  den  bedst  mulige  verden,  og  til  moderne  teolo- 
giske diskussioner  som  f.eks.  Karl  Barths.  Barths  diskussion  over- 
rasker ved  på  et  tidspunkt  at  foretage  en  ekskurs  om  Mozart,  hvori 
Mozart  hævdes  som  bevis  for,  at  det  er  en  bagtalelse  på  baggrund 
af  tilværelsens  begrænsninger  og  skyggesider  at  ville  hævde,  at 
skaberværket  selv  har  andel  i intethedens  kaos.  Derfor  kan  Barth 
hævde,  at  skaberværket  er  fuldkomment,  trods  begrænsninger  og 
skyggesider.2 

Jeg  vil  ikke  gennemgå  Barths  diskussion,  heller  ikke  det  hoved- 
afsnit, han  kalder  Die  Verkennung  des  Nichtigen,  dvs.  fejlvurderin- 
gen af  intetheden/det  tomme,  hvori  Mozart-afsnittet  indgår.  Pointen 

2Barths  teologiske  Mozart-fortolkning  er  diskuteret  i forskellige  sammenhænge, 
se  Bernd  Krebs,  ”Karl  Barths  Mozartinterpretation”  i Mozarts  Welt  und 
Nachwelt:  Das  Handbuch  (Laaber- Verlag  2009),  s.  552-67  og  Bent  Flemming 
Nielsen,  "Barth  og  Mozart:  Skabelsesteologiske  overvejelser”  i Verbum  Dei  - 
verba  ecclesiae,  Festskrift  til  Erik  Kyndal  (Det  Teologiske  Fakultet.  Aarhus  Uni- 
versitet 1996),  s.  49-61.  Se  også  D.J.  Gouwens,  "Mozart  among  the  Theolo- 
gians”.  Modern  Theology  16  (2000),  s.  461-74. 

i sammenhængen  her  er,  at  Mozart  omtales  som  en  komponist,  som 
"vidste  noget”,  som  de  rigtige  kirkefædre  og  reformatorerne  med 
mange  flere  (jeg  springer  en  del  af  Barths  opremsning  over)  "ikke 
har  vidst”: 

Hvorfor  kan  man  mene,  at  han  [Mozart]  hører  til  i teo- 
logien (særlig  i læren  om  skaberværket  og  også  i eska- 
tologien),  selv  om  han  ikke  var  en  kirkefader  [...]?  Det 
kan  man  mene,  fordi  han  i netop  denne  sag,  i henseende 
til  det  i sin  helhed  gode  skaberværk  har  vidst  noget, 
som  de  virkelige  kirkefædre  og  vore  reformatorer,  og 
som  de  ortodokse  og  liberale  [. ..]  ikke  har  vidst  eller  i 
hvert  fald  ikke  har  været  i stand  til  at  udtale  eller  gøre 
gældende  sådan,  og  som  heller  ikke  de  andre  store  mu- 
sikere før  og  efter  ham  har  vidst  på  en  sådan  måde.3 

Og  videre: 

Han  har  hørt  det  skabtes  harmoni  som  den  fremtræder 
fra  denne  ende,  som  også  det  mørke  tilhører,  men  hvor 
mørket  ikke  er  totalt,  også  manglen  som  alligevel  ikke 
er  en  fejl,  også  tristheden  som  alligevel  ikke  kan  blive 
til  fortvivlelse,  også  det  dystre  som  dog  ikke  udarter  til 
tragedie,  den  uendelige  vemod  som  alligevel  ikke  er 
tvunget  til  at  hævde  sig  som  absolut  - men  netop  derfor 


3”Warum  kann  man  dafiir  halten,  dass  er  [Mozart]  in  die  Theologie  (speziell  in 
die  Lehre  von  der  Schopfung  und  dann  wieder  in  die  Eschatologie)  gehort, 
obwohl  er  kein  Kirchenvater  [. . .]  gewesen  ist  [. . .]?  Man  kann  darum  dafiir 
halten,  weil  er  gerade  in  dieser  Sache,  hinsichtlich  der  in  ihrer  Totalitåt  guten 
Schopfung  etwas  gewuKt  hat,  was  die  wirklichen  Kirchenvater  samt  unseren 
Reformatoren,  was  die  Orthodoxen  und  die  Liberalen  [. . .]  so  nicht  gewuKt  oder 
jedenfalls  nicht  zur  Aussprache  und  Geltung  zu  bringen  gewuKt  haben,  was  aber 
auch  die  anderen  groben  Musiker  vor  und  nach  ihm  so  nicht  gewuKt  haben”, 

Karl  Barth,  Die  Kirchliche  Dogmatik.  Dritter  Band:  Die  Lehre  von  der 
Schopfung.  Dritter  Teil  (Evangelischer  Verlag  A.G.  Zollikon  1950),  s.  337.  Hele 
værket  er  tilgængeligt  Online  på  The  Digital  Karl  Barth,  http://solomon.dkbl.ale- 
xanderstreet.com.ep.fjernadgang.kb.dk/  (set  26.  September  2016). 

også  munterheden,  men  også  dens  grænser,  lyset  som 
derfor  stråler  således,  fordi  det  bryder  frem  af  skyggen, 
sødmen  som  også  er  ram  og  derfor  ikke  bliver  ked- 
sommelig, livet  som  ikke  frygter  døden,  men  kender 
den  særdeles  godt.4 

Hvad  det  var,  Barth  hørte  hos  Mozart,  vender  jeg  tilbage  til.  Uanset 
om  Barth  har  ret  i sin  teologiske  diskussion,  så  er  det,  at  han  udtaler 
sig  som  han  gør,  under  alle  omstændigheder  et  interessant  fæno- 
men, der  kan  synes  sammenligneligt  med  Soderbloms  (og  andres) 
udnævnelse  af  J.S.  Bach  til  en  femte  evangelist.  Mit  spørgsmål  er, 
om  disse  udtalelser  indebærer,  at  Bach  og  Mozart  tilskrives  en  ka- 
nonisk autoritet  udenom  deres  historiske  kontekst ? For  en  historiker 
må  noget  sådant  forekomme  dybt  problematisk.  Barth  selv  synes  at 
have  bemærket,  at  han  med  sin  ekskurs  måske  befandt  sig  på  græn- 
sen af,  hvad  han  kunne  sige  i et  akademisk  teologisk  værk.  I et  brev 
til  en  af  sine  sønner,  Christoph  Barth,  skriver  Barth  d.  15.  februar 
1949,  at  han  har  ”ovenikøbet  ladet  sig  henrive  [min  fremhævelse]” 
til  en  sær-ekskurs  om  Mozart  i sit  afsnit  om  Das  Nichtige.5  Udover 
at  Barth  i selve  teksten  omtaler  Mozarts  musik  som  et  bevis,  har 
han  et  par  gange  forsynet  sine  udsagn  om  Mozart  med  bestem- 
melsen ”for  den  der  har  øren  at  høre  med”: 

4”Er  hat  wie  von  diesem  Ende  her  den  Einklang  der  Schopfung  gehort,  zu  der 
auch  das  Dunkel  gehort,  in  welchem  aber  auch  das  Dunkel  keine  Finsternis  ist, 
auch  der  Mangel,  der  doch  kein  Fehier  ist,  auch  die  Traurigkeit,  die  doch  nicht 
zur  Verzweiflung  werden  kann,  auch  das  Diistere,  das  doch  nicht  zur  Tragik 
entartet,  die  unendliche  Wehmut,  die  doch  nicht  unter  dem  Zwang  steht,  sich 
selbst  absolut  setzen  zu  mussen  - aber  eben  darum  auch  die  Heiterkeit,  aber  auch 
ihre  Grenzen,  das  Licht,  das  darum  so  strahlt,  weil  es  aus  dem  Schatten 
hervorbricht,  die  SiiKigkeit,  die  auch  herbe  ist  und  darum  keinen  UberdruK  nach 
sich  zieht,  das  Leben,  das  das  Sterben  nicht  fiirchtet,  aber  sehr  wohl  kennt.” 
Barth,  Die  Kirchliche  Dogmatik,  III,  3,  s.  338. 

5Eberhard  Busch,  Karl  Barths  Lebenslauf:  Nach  seinen  Briefen  und 
autobiographischen  Texten  (Theologischer  Verlag  2005),  s.  376,  jf.  s.  537nll5 
samt  n.  92  og  114. 

Dette  måtte  skydes  ind  netop  her  - før  vi  vender  os  til 
kaos  - fordi  vi  i Mozarts  musik  [...]  har  at  gøre  med  et 
lysende,  jeg  ville  gerne  sige:  et  tvingende  bevis  for,  at 
det  er  en  bagvaskelse  af  skaberværket  at  tilskrive  det  at 
skulle  have  andel  i kaos,  fordi  det  indeholder  et  ja  og  et 
nej,  fordi  det  har  en  side  rettet  mod  Gud,  men  også  en 
side  rettet  mod  intetheden.  Mozart  gør  det  hørbart,  at 
skaberværket  også  på  denne  side  og  altså  i sin  helhed 
lovpriser  sin  mester  og  altså  er  fuldkomment.  I dette 
vores  problems  forrum  - og  det  er  ikke  ubetydeligt  - er 
der  skabt  orden  for  den,  der  har  ører  at  høre  med,  bedre 
end  nogen  videnskabelig  deduktion  kunne  gøre  det.6 

Denne  bibelsk  klingende  modifikation  tilskriver  på  én  gang,  på  en 
indirekte  måde,  Mozart  yderligere  teologisk  autoritet,  men  indebæ- 
rer samtidig  en  indrømmelse  af,  at  dette  bevis  altså  kun  er  hørbart 
for  dem,  der  har  øren  at  høre  med.  Under  alle  omstændigheder  til- 
skriver Barth  altså  tilsyneladende  Mozart  en  ”viden”,  intuitivt  og 
musikalsk  udtrykt,  om  det  skabtes  beskaffenhed.  Det  er  ikke  en 
eksplicit  teologisk  viden,  men  en  viden  om  det  skabte,  som  ifølge 
Barth  klart  modsiger  den  bagtalelse,  det  derfor  ville  være  at  hævde 
intetheden  (i  Barths  teologiske  forståelse  af  dette  begreb)  som  en 
del  af  det  skabte. 


6”Das  muEte  gerade  hier  [. . .]  eingeschaltet  werden,  weil  wir  es  in  der  Musik 
Mozarts  [...]  mit  einem  leuchtenden,  ich  mochte  sagen:  mit  einem  zwingenden 
Beweis  dafur  zu  tun  haben,  daE  es  eine  Verleumdung  der  Schopfung  ist,  ihr 
darum,  weil  sie  ein  Ja  und  ein  Nein  in  sich  schlieEt,  weil  sie  eine  Gott,  aber  auch 
eine  dem  Nichtigen  zugewendete  Seite  hat,  das  zuzuschreiben,  daE  sie  selber  am 
Chaos  Anteil  håbe.  Mozart  macht  horbar,  daE  die  Schopfung  auch  nach  dieser 
Seite  und  also  in  ihrer  Totalitåt  ihren  Meister  lobt  und  also  vollkommen  ist.  In 
diesem  Vorraum  unseres  Problems  - und  das  ist  kein  Geringes  - ist  durch  ihn 
fiir  den,  der  Ohren  hat  zu  horen,  Ordnung  geschaffen:  besser  als  irgend  eine 
wissenschaftliche  Deduktion  das  tun  konnte”,  Barth,  Die  Kirchliche  Dogmatik, 
III,  3,  s.  338. 

Når  det  gælder  den  kort  formulerede  idé  om  Bach  som  en  femte 
evangelist,  må  den  formentlig  opfattes  som  en  hævdelse  af  Bachs 
passioners  teologiske  autenticitet  uafhængigt  af  historisk  kontekst, 
på  samme  måde  som  evangeliernes  kanonicitet  i store  dele  af  kirke- 
historien har  været  opfattet  som  bestående  i en  uantastelig  sand- 
hedsværdi. At  kanonicitet  også  kan  forstås  på  mere  dialektiske  må- 
der, har  nyere  teologi,  herunder  også  Barths,  tydeligt  vist.  Men 
Barth  er  åbenbart  også  bevidst  om  Mozarts  historiske  kontekst, 
som  han  inddrager  på  en  række  punkter,  men  spørgsmålet  bliver, 
om  den  overordnede  forståelse  af  Mozart  og  hans  viden  om  det 
skabte  som  manifesteret  i hans  musik  hævder  et  indhold  i Mozarts 
musik,  der  tænkes  uafhængigt  af  Mozarts  egen  og  lytterens  tid  og 
kontekst? 

Det  er  i den  sammenhæng  interessant  at  konstatere,  at  udsagn 
som  de  nævnte  om  Bach  og  Mozart  ikke  ser  ud  til  at  findes  i tidli- 
gere perioder,  skønt  musik  både  som  begreb  og  praksis  særligt  i 
middelalderen  havde  en  langt  bredere  teologisk  betydning  end  i 
moderniteten,  hvor  sådanne  ideer  umiddelbart  i hvert  fald  vækker 
overraskelse.  Selve  det  overhovedet  at  fokusere  på  den  enkelte 
komponist  er  en  frugt  af  en  lang  historisk  udvikling,  hvorfra  jeg  her 
blot  nævner  nogle  markante  punkter:  Augustins  usikkerhed  mellem 
at  være  tiltrukket  af  musik  og  dens  evne  til  at  udtrykke  også  men- 
neskers tro  ud  over,  hvad  ord  kan  gøre,  på  den  ene  side,  og  på  den 
anden  side  hans  bekymring  for  at  musikken  ville  forføre  mennesker 
bort  fra  det  bibelske  indhold  og  helt  konkret  fra  tonesatte  bibelske 
ord.  Augustins  tvetydige  forhold  til  musik  i kirken  blev  stadigt  refe- 
reret igennem  middelalderen  (og  videre),  men  også  siden  - særligt  i 
Karolingertiden  - fulgt  af  en  tanke  om  den  enstemmige  kirkelige 
sangs  guddommelige  autoritet  og  autenticitet,  når  man  f.eks.  frem- 
stillede Helligåndens  diktat  af  liturgiens  sange  til  pave  Gregor,  så- 
dan som  det  kan  ses  på  en  miniature  i et  liturgisk  manuskript  fra  ca. 

år  1000,  også  selv  om  der  ikke  på  den  tid  er  tale  om  en  konsekvent 
tanke  om,  at  al  gudstjenestemusik  skulle  være  overleveret  gennem 
guddommelig  inspiration.  I det  niende  århundrede  forstås  sangen, 
der  lyder  ved  gudstjenesten,  nogle  gange  som  et  tegn,  der  peger  på 
det  guddommelige  (f.eks.  hos  Amalar  fra  Metz),  mens  det  andet- 
steds kan  betones,  at  det  er  afgørende,  at  sangen  både  lever  op  til 
selve  den  musikalske  disciplins  faglige  krav  (det  handler  om  talpro- 
portioner) og  desuden  skal  udføres  med  en  from  intention  (i  f.eks. 
musik-traktaten  Scolica  enchiriadis),  uden  at  der  nødvendigvis  er 
tale  om  uforenelige  holdninger.7 


Gregor  hviskes  musik  i øret. 

St.  Gallen,  Stiftsbibliothek,  Cod.  Sang.  390,  p.  13  f www. e-codices. unifr.ch ). 


7Se  Nils  Holger  Petersen,  “Carolingian  Music,  Ritual,  and  Theology”  i The 
Appearances  of  Medieval  Rituals:  The  Play  of  Construction  and  Modification 
(Brepols  2004),  s.  13-31. 

Det  nybrud,  der  fandt  sted  - netop  på  denne  tid;  dvs.  mellem 
sidste  halvdel  af  det  ottende  og  første  halvdel  af  det  niende  århund- 
rede - ved  at  man  begyndte  at  nedskrive  melodier  og  altså  opfandt 
en  nodeskrift,  er  en  markant  begyndelse  på  en  proces,  hvorigennem 
melodier  til  sange  ikke  længere  kun  kunne  høres  og  bevares  i erin- 
dringen, men  også  ses  og  opbevares,  f.eks.  i et  arkiv.  En  sang  be- 
gynder således  på  denne  tid  også  at  blive  til  en  ting,  et  objekt,  der 
kan  medtages  og  kopieres,  ikke  bare  efterlignes  og  erindres.  Det 
har  antageligvis  været  en  lang  proces,  måske  over  flere  århundre- 
der, før  denne  revolution  i måden,  hvorpå  musik  blev  konceptuali- 
seret,  for  alvor  slog  igennem,  men  jeg  er  overbevist  om,  at  den  pro- 
ces med  netop  den  nævnte  begyndelse  i nodeskriften  ligger  bag  den 
lange  udvikling,  der  førte  til  hvad  man  har  kaldt  en  værk-æstetik, 
dvs.  en  måde  at  tænke  om  musik  på,  der  primært  baserer  sig  på  be- 
grebet et  "kunstnerisk  eller  musikalsk  værk”  som  et  slags  objekt  og 
med  forskellige  genrer  eller  klasser  af  sådanne  "værker”.  I første 
omgang  er  dette  særlig  tydeligt  indenfor  hovedområdet  af  det,  vi  i 
dag  betegner  som  "klassisk  musik”.8 

Det  var  under  alle  omstændigheder  i århundrederne,  der  fulgte 
på  nodeskriftens  opfindelse,  at  man  så  småt  begyndte  engang  i mel- 
lem at  fremhæve  komponister  og  hen  ad  vejen  deres  "værker”.  Det 
gælder  munkene  Notker  og  Tuotilo,  digterkomponister  fra  St  Gal- 
len klosteret  omkring  år  900;  noget  senere  figurer  som  Hildegard  af 
Bingen  (tolvte  årh.)  og  Perotinus  magnus  (eller  Perotin;  trettende 
århundrede),  om  sidstnævnte  vides  intet  biografisk,  bortset  fra  at 
han  i sidste  halvdel  af  det  trettende  århundrede  omtales  som  den 
mest  betydningsfulde  komponist  af  komplekse  flerstemmige  vær- 
ker i Paris  omkring  1200.  Endelig  træder  en  komponist-digter  som 

8Se  (foruden  referencen  i forrige  note)  også  Nils  Holger  Petersen,  ”Liturgical 
Music  and  Drama”  i The  Edinburgh  Companion  to  Literature  and  Music  (Edin- 
burgh  University  Press,  under  udgivelse). 

Guillaume  de  Machaut  (1300-77)  frem  som  en  beundret  poet,  og 
også  andre  af  senmiddelalderens  store  komponist-navne  som  f.eks. 
Johannes  Ockeghem  (1410-97)  og  ikke  mindst  Josquin  des  Prez 
(ca.  1450-1521),  hvormed  vi  er  fremme  ved  den  måske  første  kom- 
ponist, der  eksplicit  bliver  tildelt  den  ære  at  have  forkyndt  evange- 
liet gennem  sin  musik,  som  Martin  Luther  hævdede  det  i en  bordta- 
le fra  1531: 

Lov  og  evangelium.  Hvad  der  er  lov,  bevæger  sig  ikke; 
hvad  der  er  evangelium,  det  bevæger  sig.  Således  har 
Gud  prædiket  evangeliet  også  gennem  musikken,  som 
det  ses  hos  Josquin,  hvis  kompositioner  alle  flyder  glad, 
villigt  og  mildt  afsted  og  ikke  tvinges  eller  nødes  af 
regler  således  som  Finkens  sang.9 

Alligevel  er  der  langt  fra  Luthers  udsagn  her  til  en  tanke  om 
Josquin  som  kirkefader  eller  særlig  teo/ogzs/c-musikalsk  autoritet. 
Luther  tilskriver  netop  ikke  Josquin  en  særlig  teologisk  relevant  vi- 
den eller  en  særlig  personlig  teologisk  autoritet,  men  hævder  en  - 
mere  almen  - påstand  om  hans  musik,  som  i Luthers  tolkning  inde- 
bærer, at  musik  af  denne  art  kan  høres  som  en  forkyndelse  af  evan- 
geliet. Det  samme  ville  tydeligvis  gælde  enhver  anden  musik,  der 
måtte  leve  op  til  det  samme  almene  kriterium  af  bevægelighed  og 
frihed  fra  regler,  hvilket  altså  til  gengæld  des  fincken  gesang  ikke 
gør,  et  udtryk  der  formentlig  henviser  til  musik  af  komponisten  He- 
inrich Finck.10 


9“Lex  et  euangelium.  Was  lex  ist,  gett  nicht  von  stad;  was  euangelium  ist,  das 
gett  von  stadt.  Sic  Deus  praedicavit  euangelium  etiam  per  musicam,  ut  videtur  in 
Iosquin,  des  alles  composition  frolich,  willig,  milde  heraus  fleust,  ist  nitt 
zwungen  vnd  gnedigt  per  regulas,  sicut  des  fincken  gesang”,  WA  TR  2,  s.  llf  (nr. 
1258). 

lOSe  Eyolf  Østrem,  "Luther,  Josquin  and  des  fincken  gesang”  i The  Arts  and  the 
Cultural  Heritage  of  Martin  Luther  (Museum  Tusculanum  2003),  s.  51-79. 

Heller  ikke  i de  følgende  århundreder,  hvor  musikken  for  alvor 
begynder  at  manifestere  sig  som  en  kunstart,  også  i forbindelse 
med  ikke-kirkelige  institutioner  som  den  offentlige  opera  (fra  1600- 
tallet)  og  koncertinstitutioner  (særligt  i det  sene  1700-tal),  finder 
man  sådanne  teologiske  udsagn  om  komponister,  forståeligt  nok: 
Musik  giver  ikke  i almindelighed  udsagn,  der  entydigt  kan  tolkes 
semantisk,  selvom  der  ikke  mindst  i moderne  tid  har  været  flere 
forsøg  på  at  opbygge  en  forståelse  af  musikalsk  semantik,  ikke 
mindst  baseret  på  elementære  musikalske  tegn,  jagthorn,  klokke- 
klang, mm.,  som  associerer  til  sociale  sammenhænge.  Det  foregår  i 
så  fald  oftest  ved  at  pege  på  kulturelt  og  historisk  betingede  associ- 
ationer.11 

I en  nyere  receptionshistorisk  tilgang  forstår  man  i det  hele  taget 
ikke  længere  et  værk,  og  dermed  heller  ikke  en  komponists  oeuvre, 
som  afgrænset  og  hvilende  i sig  selv,  men  derimod  sådan  at  mening 
i et  værk  opstår  igennem  læsernes  og/eller  lytternes  beskæftigelse 
med  værket.  Derfor  kan  et  værk  ikke  gives  en  fortolkning  én  gang 
for  alle,  uafhængig  af  den  kontekst,  hvori  værket  mødes.12 

Det  er  indlysende,  at  meget  skiller  både  Bachs  og  Mozarts  tid 
fra  vores.  Ikke  mindst  i henseende  til  kristendommens  position  i 
samfundet.  Særlig  i Bachs  lutherske  Leipzig,  men  også  i den  så- 
kaldt oplyste  katolicisme  i Mozarts  sidste  år  i Salzburg  og  i 
Mozarts  Wien  under  kejser  Joseph  II’s  periode  som  enehersker  i de 
østrigske  arvelande  (1780-90),  var  kristendommen  en  selvfølgelig, 
og  fra  autoriteternes  side  anerkendt,  forståelsesramme  for  tilvæ- 
relsen. Men  der  var  adskilligt  røre  under  Josefinismen,  og  Friedrich 
Munter,  dansk-tysk  oplysningsmand,  frimurer  og  luthersk  teolog 

llFor  henvisninger,  se  Petersen,  “Carolingian  Music,  Ritual,  and  Theology”,  s. 
14n3. 

12Se  f.eks.  vedr.  det  receptionshistoriske  begreb  "forgrund”  til  en  tekst  i André 
LaCocque  & Paul  Ricoeur,  Thinking  Biblically:  Exegetical  and  Hermeneutical 
Studies  (University  of  Chicago  Press  1998),  s.  xiii-xiv. 

fra  København,  senere  professor  i kirkehistorie  ved  dette  fakultet 
og  endnu  senere  Sjællands  biskop  og  primas  i den  danske  statskirke 
frem  til  sin  død  i 1830,  rapporterede  fra  et  to  måneder  langt  ophold 
i Wien  i 1784  under  sin  lange  europæiske  dannelsesrejse  hjem  til 
sin  far,  Balthasar  Munter,  præst  ved  St.  Petri  kirke  i København, 
hvordan  oplysningen  var  i færd  med  totalt  at  ændre  religionen  i Jo- 
sef II’s  Wien,  i sine  breve  til  faderen  (på  tysk)  omtalte  han  det  som 
en  kommende  reformation: 

Saaledes  larmer  det  her  rundt  om;  overalt  er  der  Strid 
og  Tvedragt,  og  Gæringen  vil  vel  vare  ved,  saalænge 
nogle  Præster  (Pfaffen)  vedbliver  at  gøre  Alarm,  og 
især  saalænge  Erkebiskoppen,  deres  store  Støtte  (Steck- 
en  und  Stab),  er  rask  og  kraftig.  Men  imidlertid  gærer 
det  ogsaa  i al  Stilhed  videre  i de  bedste  Hoveder.  Gan- 
ske vist  hælder  nu  mange  Barnet  ud  sammen  med 
Badevandet  og  vil  gøre  Christendommen  til  blot  natur- 
lig Religion.  Det  er  saa  rimeligt,  at  den  ene  Yderlighed 
fremkalder  den  anden,  og  at  man  først  med  Tiden  finder 
den  rette  Middelvej . Men  naar  den  sande  Reformation 
engang  bryder  frem  i den  katholske  Kirke,  da  vil  den 
ogsaa  blive  langt  fuldkomnere  end  Luthers  kunde  være. 

[. . .]  Fyrsterne  vil  da  reformere  blot  paa  det  politiske 
Omraade  og  ikke  bekymre  sig  om  Dogmatiken,  Au- 
gustin vil  ikke  mere  faa  noget  at  sige  [. . .]  Jeg  troer, 
kære  Fader,  at  vi  lever  i Historiens  vigtigste  Periode  si- 
den Christi  Tider;  thi  der  er  overalt  i den  politiske,  fysi- 
ske og  moralske  Verden  en  Higen  og  Stræben  (Drangen 
und  Streben),  som  om  hele  den  livløse  og  levende  Na- 
tur laa  i hæftig  Feber  og  var  svanger  med  de  vældigste 
Revolutioner.13 


13Citeret  fra  dansk  oversættelse  af  brev  til  faderen  10.  september  1784,  Alexan- 
der Rasmussen,  Frederik  Munter:  Hans  Levned  og  Personlighed,  i Frederik 
Munter:  Et  Mindeskrift  I-VII.  Første  Halvbind  (P.  Haase  & Søn  1925),  s.  53-54. 

Men  selvom  der  var  opbrud  i Wien,  og  der  under  Josef  II  blev 
gennemført  mange  liberale  reformer  både  i samfundet  og  i kirken, 
der  de  facto  blev  løsrevet  fra  pavestolen  frem  til  Josef  II’s  død  i 
1790  trods  pave  Pius  VI’s  forgæves  forsøg  på  at  forhindre  det  ved 
personlig  forhandling  med  kejseren  i Wien  i foråret  1782,  så  var 
kejserens  formål  ikke  at  afkristne,  tværtimod,  og  i de  senere  år  er 
det  blevet  dokumenteret,  at  Mozart  valgte  at  blive  medlem  i en  fri- 
murerloge, der  var  forbundet  med  en  "katolsk”  fløj  fra  frimurerbe- 
vægelsen; at  en  sådan  kunne  eksistere  kan  synes  paradoksalt,  når 
man  kender  Den  Katolske  Kirkes  afvisning  af  frimurerbevægelsen 
gennem  tiderne,  og  det  var  netop  også  kun  muligt  i denne  korte  pe- 
riode, hvor  den  østrigske  kirke  var  løsrevet  fra  Rom.14 

Men  dermed  bliver  det  også  sandsynligt,  i sammenhæng  med 
udtalelser  i hans  breve  og,  vigtigere  end  alt  andet,  i måden  han  to- 
nesatte tekster  til  kirkelige  ceremonier,  at  Mozart  må  ses  som  til- 
hænger af  Josef  II’s  oplysning,  og  desuden  som  langt  fra  tilhørende 
en  yderliggående  fløj  i oplysningen,  noget  der  også  understreges  af 
hans  og  Lorenzo  Da  Pontes  Don  Giovanni,  som  det  er  fremhævet 
af  den  engelske  forsker  Nicholas  Till,  og  som  jeg  selv  har  diskute- 
ret i adskillige  sammenhænge.15 

Tre  særdeles  interessante  bøger  inden  for  de  allerseneste  år  dis- 
kuterer musikhistorie  ved  aktivt  at  forholde  sig  til  en  bredere  histo- 
risk periodisering  end  sædvanligvis  anvendt  i musikhistorien,  hvor 
stilhistorie  længe  har  været  afgørende  for  de  historiske  opdelinger  i 

14Se  fremstillingerne  i T.C.W.  Blanning,  Joseph  II  (Pearson  Education  Limited 
1994)  samt  Nicholas  Till,  Mozart  and  the  Enlightenment:  Truth,  Virtue  and 
Beauty  in  Mozart’s  Operas  (Faber  and  Faber  1992),  særlig  s.  125-29  og  191-96. 
15Nils  Holger  Petersen,  ”Seduction  or  Truth  in  Music?  Mozart’s  Don  Giovanni 
and  Søren  Kierkegaard’s  Either/Or”  i Kierkegaard  Studies  Yearbook  2008,  s. 
109-128.  Se  også  Nils  Holger  Petersen,  “Sacred  Space  and  Sublime  Sacramental 
Piety:  the  Devotion  of  the  Forty  Hours  and  W.A.  Mozart’s  Two  Sacramental 
Litanies  (Salzburg  1772  and  1776)”  i Heterotopos  : Espaces  Sacrés  (Editura  uni- 
versitåtii  din  bucuresti  2012),  s.  171-211. 

f.eks.  barokmusik,  wiener-klassisk,  romantisk,  og  modernistisk  mu- 
sik. Alle  3 forfattere,  der  til  dels  bygger  på  hinanden,  men  langt  fra 
er  enige  om  alt,  forsøger  at  tage  den  almene  historiske  idé  om  at 
sætte  begyndelsen  på  moderniteten  måske  så  langt  tilbage  som  i det 
sekstende  århundrede  alvorligt,  og  argumenterer  hver  for  sig  for  en 
musikalsk  modernitets-opfattelse,  der  ikke  handler  om  det  rent  stili- 
stiske, og  som  for  alles  vedkommende  går  tilbage  til  i hvert  fald 
1700-tallet.16  Her  skal  jeg  kun  pege  på,  at  der  er  tale  om  forsøg  på 
at  tolke  musik  gennem  at  pege  på  historiske  erfaringer,  der  synes 
afspejlet  i musikken  på  forskellig  vis,  og  som  for  de  pågældende 
fortolkere  forstås  i lys  af  erfaringer,  som  de  rubricerer  som  moder- 
ne. Dermed  menes  ikke  mindst  erfaringer  af  splittelse  mellem  ydre, 
f.eks.  politiske  og  mellem-menneskelige  erfaringer,  og  forsøgene 
på  at  repræsentere  disse  erfaringer  musikalsk. 

En  sidste  brik  til  mit  puslespil:  Bachs  og  Mozarts  og  andre 
"klassiske”  komponisters  musik  er  ikke  bare  historisk,  den  er  også 
nutidig,  helt  konkret  forstået  således  i og  med,  at  den  spilles,  lyder, 
høres  ved  koncerter  og  gennem  de  mangfoldige  elektroniske  lytte- 
apparaturer, som  i dag  står  til  rådighed,  radio,  CD,  samt  stream- 
ings-tjenester  af  forskellig  art.  Men  hvad  er  forholdet  mellem  den 
musik,  der  blev  komponeret  af  Bach  i 1724  til  hans  Johannes-pas- 
sion  og  de  måder,  vi  kan  høre  musikken  på  i dag?  Der  er  - som  det 
gælder  også  for  tekster  - en  hermeneutisk  forbindelse,  det  drejer 
sig  om  fortolkning,  og  der  er  mange  muligheder,  ikke  alle  nødven- 
digvis lige  gode  eller  lige  ansvarlige  i forhold  til  den  kontekst  og 
det  historiske  kildemateriale,  vi  har,  og  det  er  - netop  når  det  drejer 

16Karol  Berger,  Bach’s  Cycle,  Mozart’s  Arrow:  An  Essay  on  the  Origins  of  Mu- 
sical Modernity  (University  of  California  Press  2007);  John  Butt,  Bach’s  Dia- 
logue  with  Modernity:  Perspectives  on  the  Passions  (Cambridge  University 
Press  2010);  og  Julian  Johnson,  Out  of  Time:  Music  and  the  Making  of  Moder- 
nity (Oxford  University  Press  2015).  Tak  til  Sven  Rune  Havsteen  for  at  have 
gjort  mig  opmærksom  på  disse  tre  spændende  fremstillinger. 

sig  om  moderne  opførelser,  dvs.  ikke  om  videnskabelige  redegørel- 
ser for,  hvordan  det  må  have  været  på  Bachs  tid  - heller  ikke  nød- 
vendigvis det,  der  er  formålet.  Det  drejer  sig  snarere  om  at  recipere 
musikken,  så  at  den  giver  mening  for  lyttere,  og  det  vil  ikke  mindst 
i første  omgang  sige  for  interpreten  selv.  At  vi  så  har  en  tradition, 
netop  i den  klassiske  musikpraksis,  for  særdeles  ansvarlig  omgang 
med  de  klassiske  "mesterværker”  er  en  helt  anden  sag. 

Nu  forsøger  jeg  at  samle  trådene:  Som  nævnt  har  Barth  Mozarts 
historiske  kontekst  med  i synsfeltet.  Barth  går  hverken  i detaljer 
med  musikkens  opbygning  eller  med  Mozarts  historiske 
kontekst(er),  men  begge  dele  hører  med  til,  hvad  Barth  forholder 
sig  til.  Oplysningstiden,  jordskælvet  i Lissabon  i 1755,  og  så 
Mozarts  måde  at  sammenholde  lys  og  mørke,  dur  og  mol,  glæde  og 
sorg,  musikalsk  repræsentation  af  vidt  forskellige  holdninger,  musi- 
kalske elementer,  der  ikke  hænger  logisk-psykologisk  sammen.  Jeg 
har  andetsteds  diskuteret,  hvordan  dette  kan  belægges  i Mozarts 
partiturer  med  deres  tilsyneladende  uformidlede  sammenstilling  af 
musikalsk  repræsentation  af  dramatik  og  fredfyldt  ro,  af  sorg  og 
glæde,  og  hvor  tonesætninger  af  tekster  i opera  og  kirkemusik  giver 
en  elementær  kontrol  af,  at  det  er  sådanne  følelser,  det  drejer  sig 
om  at  repræsentere,  samtidig  med  at  vi  finder  de  samme  typer  mu- 
sikalske gestus  også  i instmmentalmusikken.  Det  kan  tolkes,  høres 
som  Barth  har  hørt  det.  Og  ganske  mange  andre  har  hørt  det  samme 
uden  at  drage  teologiske  konklusioner,  som  Barth  gjorde  det.  Jeg 
har  andetsteds  redegjort  for,  hvordan  den  højt  berømmede  ungarske 
dirigent  Ferenc  Fricsay,  hvis  grammofon-indspilninger  af  Mozart, 
Barth  uden  tvivl  har  kendt,17  i sin  dagligsproglige  udlægning  af 

171  et  brev  til  Prof.  Paul  Althaus,  Erlangen,  af  28.  oktober  1962  skriver  Karl 
Barth  "Mozart  aber  erklingt  fort  und  fort:  ich  besitze  so  ziemlich  Alles,  was  von 
ihm  auf  Langspielplatten  zu  haben  ist.”  Se  The  Digital  Barth, 
http://solomon.dkbl.alexanderstreet.com.ep.fiernadgang.kb.dk/cgi- 
bin/ asp/philo/dkbl/getobi eet. pl?c. 3128:1  .barth  (set  26.  september  2016).  I 

Mozart  som  den  sidste  store  optimist,  uanset  den  tragik,  der  også 
ofte  kommer  til  udtryk  i Mozarts  musik,  grundlæggende  hævdede 
en  tolkning,  der  i grundstrukturen  svarer  til,  hvad  Barth  har  hørt.18 
Og  hvad  Barth  har  hørt,  har  han  hørt  i samtidens  Mozart-fremførel- 
ser,  ikke  ved  studier  i partiturerne.  Hovedpointen  i selve  det  de- 
skriptive, i hvad  han  har  hørt,  kan  - men  Barth  gjorde  det  ikke  selv 
- eftervises  i partiturer  og  altså  i det  historiske  kildemateriale.  Men 
så  nu:  er  påstanden  om,  at  Mozart  har  hørt  det  skabtes  harmoni,  en 
ahistorisk  påstand? 

Det  lyder  nok  umiddelbart  sådan,  men  jeg  tror  det  ikke  nødven- 
digvis. Det  er  vel  ikke  ganske  entydigt  udtrykt  i Barths  tekst,  men 
netop  i afsnittet  om  Mozart  er  Barth  yderst  forsigtig  med  at  anven- 
de ontologiske  termer.  Han  siger  bl.a.,  når  han  formulerer,  at 
Mozart  aldrig  hørte  kun  den  lyse  eller  den  mørke  side,  men  heller 
ikke  lavede  en  gennemsnitsposition,  at  ”han  hørte  konkret  og  der- 
for var  og  er  hans  frembringelser  helt  musikalske”.19  Jeg  vil  læse 

1950’erne  og  frem  til  1961  indspillede  Ferenc  Fricsay  (1914-63)  en  lang  række 
LP-plader  for  et  af  tidens  førende  grammofonselskaber,  Deutsche  Grammophon, 
herunder  Mozarts  operaer  Tryllefløjten,  Bortførelsen  fra  Seraillet,  Don  Giovanni 
og  Figaros  bryllup,  de  3 sidste  Mozart-symfonier,  nogle  af  klaverkoncerterne 
(med  Clara  Haskil  som  solist),  Mozarts  Requiem  og  den  store  messe  i c-mol,  ud- 
over en  række  mindre  orkesterværker.  Det  forekommer  i lys  af  Barths  bemærk- 
ning i brevet  yderst  sandsynligt,  at  Barth  må  have  hørt  Fricsays  fortolkninger  af 
Mozart.  Om  Fricsay,  se  http://www.ferenc-fricsay.net/ffgee.htm  (set  26.  septem- 
ber 2016)  og  Troels  Engberg-Pedersen,  ”Om  at  erfare  nutid:  Pausens  betydning  i 
musikken  eksemplificeret  fra  Ferenc  Fricsays  1960-indspilning  af  Verdis 
Requiem”  i:  (Gen)klange:  Essays  om  kunst  og  kristendom  (Det  Teologiske  Faku- 

det  sådan,  at  påstanden  er,  at  Mozarts  musik  har  sin  basis  i,  hvad 
han  konkret  har  opfattet,  i de  påvirkninger  han  fik,  og  det  liv  han 
levede,  altså  ikke  som  noget  ahistorisk.  Og  måden,  det  kan  gøres 
gældende  på  nu  i dag,  er  udelukkende,  når  de  erfaringer,  der  har  gi- 
vet anledning  til  musikken,  igen  høres  som  nutidigt  relevant  af  mu- 
sikere og  af  os,  der  lytter  til  musikernes  gengivelse  af,  hvad  de  har 
”hørt”  i Mozarts  musik.  Det  samme  gælder  naturligvis  for  al 
genopførelse  af  musik. 

Men  dermed  kan  Barths  forståelse  af  Mozarts  musik  også  læses 
som  en  forståelse  på  historiens  og  receptionens  betingelser,  og 
Mozarts  musik  har  derfor  også  kun  den  autoritet,  som  det  hørtes 
autenticitet  berettiger  det  til.  Altså:  om  vi  hører  det  som  noget,  der 
rammer  os  og  vore  livserfaringer  og  oplevelser.  I grunden  ikke  så 
forskelligt  fra,  hvordan  vi  i dag  - de  fleste  af  os  - vil  forstå  kirke - 
fædrenes,  reformatorernes,  ja  enhver  personlig,  religiøs  eller  poli- 
tisk autoritet. 

Selve  begrebet  ”at  høre”  i forbindelse  med  musikalsk  komposi- 
tion er  i den  forbindelse  interessant;  hvad  vil  det  sige,  at  en  kompo- 
nist hører  noget  - og  videregiver  det  i sin  musik  - fra  sine  konkrete 
tilværelseserfaringer?  Det  er  en  formulering,  der  forudsætter,  at 
musikalsk  komposition  ikke  alene  er  konstruktion  og  kreativitet, 
men  at  det  - i hvert  fald  kan  - basere  sig  på  en  form  for  hørt  vision, 
lydlige  forestillinger.  Et  sådant  udtryk,  som  Barth  anvender  her,  går 
ind  i mine  egne  erindringer  fra  tiden,  hvor  jeg  studerede  komposi- 
tion hos  Ib  Nørholm  i 1970’erne.  Den  højeste  ros,  jeg  mindes  at 
have  hørt  Nørholm  udtale  om  musik  var,  at  det  var  ”hørt”.  Men 
hvor  kommer  det  hørte  fra?  Jeg  tror  ikke,  hverken  hos  Nørholm  el- 
ler Barth,  at  der  er  mystik  på  færde.  Det  hørte  er  et,  nok  temmelig 
uigennemskueligt,  resultat  af,  hvad  komponisten  har  hørt  sig  frem 
til,  gennem  anden  musik,  gennem  sine  eksperimenter  med  musikal- 
ske elementer  undervejs,  inspireret  af  meget  andet,  men  det,  kom- 

ponisten  hører  sig  frem  til  at  komponere  er  ikke  udelukkende  kon- 
struktion, men  et  resultat  af,  hvad  der  høres,  vurderet  og  konstrue- 
ret også  ved  hjælp  af  filtre  og  mekanismer  som  drejer  sig  om  basale 
livserfaringer  og  -holdninger,  med  andre  ord,  et  personligt  filtreret 
og  inspireret  receptionsarbejde. 

Det  samme  gælder  digtere,  malere,  præster  og  hvem  der  end  el- 
lers forsøger  sig  med  at  udtrykke  sig  selv  og  sine  erfaringer,  så  an- 
dre kan  tage  del  i dem.  Hvad  der  er  ganske  særligt  for  Mozart  er 
måske,  at  der  i hans  musik  er  netop  den  uformidlede  sammenhæng 
mellem  lys  og  mørke,  hvor  det  lyse  aldrig  er  uden  erkendelse  af  det 
mørke,  og  det  mørke  højst  vinder  over  det  lyse  i enkeltstående  øje- 
blikke. Det  berettiger  ikke  Mozart  til  at  hævdes  som  en  musikalsk 
kirkefader  i eksklusiv  forstand,  og  det  er  der,  hvor  Barth  rimeligt 
kan  beskyldes  for  en  urimelig  eksklusivitet,  ligesom  Bach  ikke  er 
den  eneste,  hvis  passionsmusikaliseringer  kan  tolkes  som  væsent- 
ligt evangeliske.  Men  Mozarts  musik,  hørt  som  Barth  gjorde  det, 
kan  åbne  vore  ører  for,  at  musik  kan  have  noget  at  bringe,  som  vi- 
deregiver relevante  erfaringer,  også  i et  teologisk  perspektiv. 

Mozart  er  ikke  et  bevis  for  noget  som  helst  teologisk  udsagn, 
lige  så  lidt  som  Bach  er  det,  og  lige  så  lidt  som  de  "rigtige”  kirke - 
fædre  eller  evangelierne  selv  eller  nogen  menneskelig  ytring  kan 
være  det.  Langt  snarere  kan  man  tale  om,  at  vi  kan  høre  og  tolke 
musik  og  dens  musikalske  ytringer  i teologiske  - ligeså  vel  som  an- 
dre - menneskelige  sammenhænge.  Og  jeg  følger  Karl  Barth  i,  at 
Mozarts  musik  i så  henseende  er  et  oplagt  eksempel  fra  en  periode, 
hvor  en  kristen  teologis  selvfølgelighed  begyndte  at  blive  sat  under 
stort  pres.  Netop  derfor  er  Mozarts  musik  i særdeleshed  et  særligt 
interessant  studium  værd  i en  teologisk  kontekst.  At  det  samme  til 
en  vis  (dog  nok  mindre)  grad  også  gælder  Bach,  er  et  resultat  af  ny- 
ere fortolkninger  af  det  moderne  hos  Bach,  som  jeg  nævner  i sam- 
menhængen, men  ikke  kan  komme  ind  på  her. 


126 


Nils  Holger  Petersen 


Til  gengæld  vil  jeg  gerne  afslutte  med  at  lade  os  alle  høre, 
hvordan  også  den  otteårige  Wolfgang  Amadeus  Mozart  har  hørt  og 
komponeret  sin  første  symfoni,  skrevet  1764.  For  mig  at  høre  viser 
den  musikalske  vision,  det  "billede”  - om  man  vil  undskylde  den 
umusikalske  metafor  -,  som  han  bringer  i dette  værk,  både  en  selv- 
stændighed - stykket  minder  ikke  om  noget,  jeg  ellers  kender  fra 
den  tid,  og  rummer  præcis  en  sådan  vekslen  mellem  lys  og  mørke, 
korte  livagtige  motiv-fragmenter  stillet  side  om  side  med  efter- 
tænksomt tvetydige  koralagtige  passager,  sammenfattet  i en  form, 
der  er  så  velafbalanceret,  at  det  bekræfter  Barths  fortolkning,  at 
helhedens  harmoni  ikke  anfægtes  trods  enkeltdelenes  skyggesider 
og  forbehold.  Vi  hører  den  som  den  er  blevet  hørt  igen  i det  helt 
moderne  af  Adam  Fischer  og  Underholdningsorkestret  i dets  samle- 
de indspilninger  af  Mozarts  symfonier  for  nylig.20 

